_:n7e1871dd29f7405e9a84e2a1681ce780xb0
<http://schema.org/articleBody>
"Κι όμως έχει και καταρράκτη η Αττική και μάλιστα βρίσκεται μία ανάσα από την Αθήνα.  Σε απόσταση ούτε μίας ώρας από την Ομόνοια υπάρχει ένας καταρράκτης, ο οποίος κάποιες  φορές γίνεται και διπλός.\nΟ εν λόγω καταρράκτης των 6 μέτρων βρίσκεται στο Ντράφι, στην Πεντέλη, και καταλήγει σε μια μικρή λιμνούλα προσφέροντας ανάσες δροσιάς στους κατοίκους. \nΟ καταρράκτης της Αττικής κρύβεται στο μέσον της... διαδρομής του ρέματος του Βαλανάρη (ξεκινά από τα υψώματα της Μαυρηνόρας και δημιουργεί το ρέμα της Ραφήνας), στο ύψος του Ντράφι δημιουργεί έναν καταρράκτη, έναν από τους λίγους -αν όχι το μοναδικό- στην Αττική.\nΟ μικρός αυτός καταρράκτης, ανάλογα με το νερό που φέρνει το ρέμα, αλλάζει και μορφή: Πότε γίνεται ένας δυνατός χείμαρρος, πότε (όταν λιγοστεύουν τα νερά) δημιουργούνται δύο δίδυμοι καταρράκτες.\n\nΦωτογραφίες: George Vitsaras / SOOC"
<https://www.iefimerida.gr/news/435430/voyties-drosias-se-katarrakti-mia-anasa-apo-tin-athina-sto-ntrafi-stin-penteli-eikones>